पाएं अपने शहर की ताज़ा ख़बरें और फ्री ई-पेपरडाउनलोड करें
इंग्लैंड और वेल्स क्रिकेट बोर्ड (ECB) 21 जुलाई से क्रिकेट के नए फॉर्मेट द हंड्रेड टूर्नामेंट (100-100 बॉल गेम) की शुरुआत करेगा। यह पिछले कोरोना के कारण रद्द कर दिया गया था। इसमें भारतीय महिला क्रिकेटर्स हरमनप्रीत कौर, स्मृति मंधामा, जेमिमाह रोड्रिग्स और दीप्ति शर्मा भी खेलेंगी।
भारतीय क्रिकेट कंट्रोल बोर्ड (BCCI) से चारों क्रिकेटर्स को मंजूरी भी मिल चुकी है। बोर्ड ने अपना NOCs (नॉन ऑब्जेक्शन सर्टिफिकेट) भी इंग्लैंड बोर्ड को भेज दिया है।
वुमन्स टीम को इंग्लैंड दौरे पर जाना है
हालांकि, इंडियन वुमन्स क्रिकेट टीम को इंग्लैंड दौरे पर भी जाना है। यहां टीम को एक टेस्ट, 3 वनडे और इतने ही टी-20 की सीरीज भी खेलना है। हरमनप्रीत, स्मृति मंधामा, जेमिमाह रोड्रिग्स और दीप्ति शर्मा भी टीम का हिस्सा रहेंगी। इस सीरीज के बाद चारों खिलाड़ी द हंड्रेड टूर्नामेंट के लिए जुड़ जाएंगी।
पुरुषों और महिलाओं की 8- 8 टीम खेलेंगी
ईसीबी पहली बार 100-100 बॉल का मैच करवा रहा है। ईसीबी ने गर्मी की छुट्टियों को ध्यान में रखकर ‘द हंड्रेड’ लीग शुरू करने की योजना बनाई है। प्रत्येक फ्रेंचाइजी की एक महिला और एक पुरूष टीम होगी। यह लीग पिछले साल 17 जुलाई से 8 अगस्त तक होनी थी, लेकिन कोरोना के कारण ECB ने एक हफ्ते पहले ही इसे टाल दिया था। ‘द हंड्रेड’ लीग में पुरुषों और महिलाओं की 8- 8 टीम खेलेंगी।
10 बॉल का एक ओवर होगा
100 बॉल के मैच में 10 बॉल का एक ओवर होगा। कप्तान चाहेगा तो दो गेंदबाज ओवर की 5-5 करा सकेंगे। टूर्नामेंट में लंदन की दो टीमें होंगी, जबकि छह टीमें अलग-अलग शहरों से रहेंगी। विस्तार से समझिए टूर्नामेंट के सारे नियम...
‘100 बॉल’ फॉर्मेट के नियम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn